**คำนำ**

 แผนปฏิบัติราชการประจำปี พ.ศ. 2555 คณะเทคโนโลยีคหกรรมศาสตร์ฉบับนี้ จัดทำขึ้น ตามนโยบายถ่ายทอดแผนปฏิบัติการ 4 ปี พ.ศ. 2555 - 2558 มหาวิทยาลัยเทคโนโลยีราชมงคลธัญบุรี ซึ่งกำหนดให้แต่ละคณะจัดทำแผนปฏิบัติการราชการ 4 ปี และแผนปฏิบัติราชการประจำปีให้สอดคล้องกับแผนปฏิบัติราชการ 4 ปี พ.ศ. 2555 - 2558 ของมหาวิทยาลัยเทคโนโลยีราชมงคลธัญบุรี

 แผนปฏิบัติการราชการประจำปี พ.ศ. 2555 คณะเทคโนโลยีคหกรรมศาสตร์ มีสาระสำคัญบนพื้นฐานหลักการที่สอดคล้องกับแผนปฏิบัติราชการ 4 ปี พ.ศ. 2555 - 2558 มหาวิทยาลัยเทคโนโลยีราชมงคลธัญบุรี ซึ่งได้อนุมัติจากสภามหาวิทยาลัยเทคโนโลยีราชมงคลธัญบุรีแล้ว เมื่อวันที่ 23 กุมภาพันธ์ พ.ศ. 2555 นโยบายแผนการบริหารจัดการและแผนพัฒนาคณะเทคโนโลยีคหกรรมศาสตร์ ได้จัดทำโดยการระดมความคิดเห็นของบุคลากรภายในคณะ ประกอบกับข้อมูล ผลการประเมินคุณภาพการศึกษาทั้งระดับสาขาวิชา และระดับคณะเพื่อให้คณะเทคโนโลยีคหกรรมศาสตร์เป็นผู้นำด้านวิชาชีพคหกรรมศาสตร์ที่ยอมรับในระดับสากล

 สาระสำคัญของแผนปฏิบัติราชการประจำปี พ.ศ. 2555 คณะเทคโนโลยีคหกรรมศาสตร์ ประกอบด้วยประเด็นสำคัญ 3 บท คือ บทที่ 1 บทนำ บทที่ 2 การวิเคราะห์สถานการณ์ (SWOT Analysis) บทที่ 3 แผนปฏิบัติราชการประจำปี พ.ศ. 2555 คณะเทคโนโลยีคหกรรมศาสตร์ได้จัดทำเป็นแผนปฏิบัติราชการประจำปี พ.ศ. 2555 และแผนงบประมาณรายจ่ายประจำปี เพื่อเป็นเครื่องมือสำหรับการดำเนินงานให้บรรลุเป้าประสงค์และวิสัยทัศน์ สามารถตอบสนองเป้าหมายและผลลัพธ์ตามยุทธศาสตร์ต่าง ๆ ของคณะเทคโนโลยีคหกรรมศาสตร์ ได้อย่างเป็นรูปธรรมต่อไป

 นางสาวจีรวัฒน์ เหรียญอารีย์

 คณบดีคณะเทคโนโลยีคหกรรมศาสตร์